Drywa
Šis raksts ir par Latgales laikrakstu. Par citām jēdziena Druva nozīmēm skatīt nozīmju atdalīšanas lapu. Drywa (latviešu: Druva) bija Latgales laikraksts latgaliešu valodā, kas radās pirmās nacionālās atmodas Latgalē laikā 1908. gadā. Tas ir sava laika plašākais un ilgāk eksistējošais laikraksts reģionā. Avīzes pirmais numurs nāca klajā 1908. gada 15. maijā. To izdeva Pēterburgā, redakcija atradās Ņevas prospektā 40, bet tās pastāvēšanas pēdējos mēnešos Rēzeknē. Laikraksta redaktors bija Kazimirs Skrinda. „Drywa” no 1913. gada iznāca vienu reizi nedēļā, tās apjoms bija 4-8 lappuses.